**ZAPISNIK**

**S DEVETE SJEDNICE UPRAVNOGA VIJEĆA INSTITUTA ZA ARHEOLOGIJU**

Deveta sjednica Upravnoga vijeća Instituta za arheologiju održana je u srijedu 28. rujna 2022., s početkom u 12,00 sati, u knjižnici Instituta, u Jurjevskoj ulici 15.

Sjednici su nazočili:

- prof. dr. sc. Ante Uglešić, predsjednik Upravnoga vijeća

- dr. sc. Juraj Belaj, član Upravnoga vijeća

- dr. sc. Marko Dizdar, v.d. ravnatelja IARH-a

Članovi Upravnoga vijeća prof. dr. sc. Jure Zovko i gđa. Ivana Bulešić opravdano su odsutni.

Članica Upravnog vijeća dr. sc. Tajana Sekelj Ivančan, opravdano je odsutna, ali se očitovala elektroničkim putem na sve predložene točke dnevnog reda te iste prihvaća.

Zapisnik je vodila Mirella Đula Furjan, rukovoditeljica stručne službe za pravne i kadrovske poslove IARH-a.

Predsjednik Upravnoga vijeća pozdravlja sve prisutne te je pročitao Dnevni red.

Na prijedlog predsjednika Upravnoga vijeća, Upravno vijeće jednoglasno je usvojilo sljedeći

D n e v n i r e d

1. Ovjera zapisnika osme sjednice Upravnoga vijeća održane 07. rujna 2022.

2. Usvajanje prijedloga Financijskoga plana za 2023. i projekcije za 2024. i 2025. godinu te donošenje Odluke

3. Statut Instituta za arheologiju (pročišćeni tekst) – ponovna rasprava

4. Razno

Predsjednik Upravnoga vijeća otvara devetu sjednicu Upravnoga vijeća IARH-a.

**Ad. 1.**

Budući da nema primjedbi na zapisnik osme sjednice Upravnoga vijeća održane 07. rujna 2022., isti se jednoglasno prihvaća te ovjerava.

**Ad. 2.**

Predsjednik poziva v.d. ravnatelja da pojasni prijedlog Financijskoga plana. Prema zaprimljenim podacima te uputama, dr. Dizdar navodi kako su sredstva iz proračuna zadana od strane resornoga ministarstva te da su iznosi za plaće i materijalna prava (regres, božićnice) kao i druge obveze predviđene Temeljnim kolektivnim ugovorom. Plan je napravljen po uzoru na prethodnu godinu gdje su i dalje sastavni dio Plana projekti HRZZ-a, pri čemu Institut trenutno ima pet aktivnih projekata. U plan su uvrštena i financijska sredstva koja se očekuju od strane jedinica lokalne uprave i samouprave koje podupiru rad Instituta u njihovoj sredini. Prodaja izdanja IARH-a također donosi mali dio sredstava, s obzirom da se radi o izdanjima sa specifičnim znanstvenim temama. Zapravo, izdanja su namijenjena za slanje u bibliotečnu razmjenu s oko 340 ustanova u zemlji i inozemstvu te za uzvrat Institut dobiva knjige i časopise koje ulaze u imovinu Instituta. Od sredstava na kojima Institut još može poraditi su vlastita sredstva, sredstva za posebne namjene te pomoći, budući su sredstva primljena od strane resornoga ministarstva unaprijed određena i time limitirana.

Naglašava kako je realizacija plana dobra te da je plan vrlo realan u trenutnim okolnostima, no moguće su promjene, prije svega na izdacima za plaće i materijalna prava. Nadalje, ravnatelj navodi kako je u planu očekivan veći utrošak sredstva od dodijeljenih, no biti će zatvoren vlastitim sredstvima iz prijašnjih godina. Svakako se do kraja godine očekuje izrada još jedne verzije Financijskoga plana nakon donošenja Proračuna RH za 2023. godinu, što će biti tijekom prosinca 2022. godine.

Predsjednik se zahvaljuje ravnatelju. Kako su se svi članovi usuglasili s predloženim Planom, ovjerava se Odluka o usvajanju Financijskoga plana za 2023. i projekcije za 2024. i 2025. godinu.

**Ad. 3.**

Predsjednik Upravnoga vijeća prof. dr. sc. A. Uglešić poziva v.d. ravnatelja Instituta, dr. sc. M. Dizdara te rukovoditeljicu stručne službe za pravne i kadrovske poslove IARH-a da pojasne potrebu donošenja Statuta Instituta za arheologiju (pročišćeni tekst) te u kojem je sada statusu isti. Rukovoditeljica stručne službe za pravne i kadrovske poslove obavijestila je prisutne da je tekst Statuta Instituta za arheologiju (pročišćeni tekst) proslijeđen poštanskim putem prema Trgovačkom sudu RH koji će potom unijeti sve Izmjene Statuta u sudski registar te će im pročišćeni tekst poslužiti kao pomoćni tekst u istome. Također proslijeđen je Zahtjev za izdavanjem suglasnosti na isti prema resornom ministarstvu od kojeg se očekuje odgovor.

**Ad. 4.**

Dr. sc. M. Dizdar obavještava sve prisutne da je Institut primio suglasnost resornoga ministarstva za ovjeru Ugovora objavljenoga od strane javnog Naručitelja Hrvatske ceste d.o.o. za upravljanje, građenje i održavanje državnih cesta (Ev. broj. nabave: 1.203-400/22) za arheološke istražne radove na sjevernome kolniku spojne ceste čvor “Sisak” – Sisak od km cca 0+000 SC1 do km cca 2+650 SC1. U zaštitnim arheološkim istraživanjima Institut sudjeluje u zajednici ponuditelja koja je sastavljena od više ustanova i tvrtki.

Sjednica je završila s radom u 13,15 sati.

Zapisnik sastavila: Predsjednik Upravnoga vijeća IARH:

Mirella Đula Furjan, v.r. prof. dr. sc. Ante Uglešić, v.r.